Revista MUZICA Nr. 6 / 2022 


STUDII 


Structuri oximoronice și 
timpuri intretesute în Simfonia 
„Die Seele” de Dan Dediu’ 


Olguta Lupu 


În ansamblul creaţiei lui Dan Dediu, Simfonia Die Seele 
(Sufletul) pentru soprană, orgă și orchestră op. 160 (2015) pe 
versuri de Ernst Jandl și Johann Wolfgang von Goethe este o 
lucrare emblematica. Titlul, esentializat, ne desfereca dintru 
început porţile inimii, pregătindu-ne pentru o călătorie sonora 
neobişnuită. Poate si datorită temei abordate, lucrarea 
ilustrează magistral trăsături definitorii ale stilului lui Dediu, 
precum preferința pentru asocieri contradictorii?, adesea reunite 
într-o formă oximoronică; construirea unor personaje sonore 
pregnante; crearea unei rețele complexe de corelaţii” muzicale 


1 Text prezentat în cadrul simpozionului internațional de muzicologie 
„Creaţie şi exegeză muzicală”, secţiunea „Muzică contemporană”, 
(coordonator: Olguta Lupu), care a avut loc în data de 27 mai 2022 în 
cadrul festivalului Săptămâna Internaţională a Muzicii Noi (director 
artistic: Dan Dediu). 

2 A se vedea Antigona Radulescu, „Interferențe Est-Vest, adaptări, 
reinventări în muzica lui Dan Dediu”, în Dan Dediu sau compoziția ca 
metaforă si adevăr, ed. Olguta Lupu, Editura Muzicală, Bucuresti, 
2018, p. 39-45. 

3 Fin si profund cunoscător al muzicii contemporane in general si al 
celei românești în special, Dan Dediu a fost mereu interesat să 
absoarbă sugestii din creaţia altor compozitori, pe care apoi le-a 
metabolizat, integrându-le cu autenticitate și originalitate în propria 
creație. Acest principiu, care face parte din credo-ul său artistic, este 
aplicat si în Simfonia Die Seele. 

(citate sau aluzii) si extramuzicale (naratiuni, imagini, diverse 
asocieri), în care se împletesc timpuri si spaţii diferite si în care 
fiecare ascultător se regăsește, cu propria istorie subiectivă”. În 
cele ce urmează, voi încerca să evidentiez aceste caracteristici 
care, cred, contribuie semnificativ la pregnanta și forța 
expresivă specifice muzicii sale. 

Simfonia este alcătuită din șase mișcări, ce poartă 
subtitluri sugestive: Preludiu, Călătorie sentimentală, 
Intermezzo, Sufletul, Spini, Corul îngerilor. Mişcările impare, 
orchestrale (Preludiu, Intermezzo, Spini), alternează cu cele în 
care intervine vocea sopranei (Călătorie sentimentală, Sufletul, 
Corul îngerilor). 


Simfonia Die Seele op. 160 de Dan Dediu 


Mișcări pentru Mișcări pentru orchestră și 
orchestră soprană solo 
1.| Preludiu 
2. Călătorie sentimentală 
3.| Intermezzo 
4. Sufletul 
5.| Spini 
6. Corul îngerilor 
1. Preludiu 


Preludiul îndeplinește funcţia unei uverturi care, pe lângă 
crearea atmosferei (misterioasă, contradictorie, pendulând între 
lumină și întuneric), prezintă câteva dintre principalele 
personaje. 

Primul personaj (m. 1) se evidenţiază prin profilul 
amenintator, determinat de parametri precum registrul grav, 


1 „în devenirea componistică proprie (...) e bine să nu ne ferim a ne 
imita modelele. Doar astfel le vom putea cunoaște interioritatea și vom 
putea să ne distantam apoi de ele, definindu-ne personalitatea proprie 
în raport cu ele.” Dan Dediu, Cei 9 „i” sau cum compunem. Posibil 
ghid de compoziție după metoda ficționalistă, Editura Didactică si 
Pedagogică, București, 2012, p. 88. 

trisonul micşorat, crescendoul amplu într-un spaţiu restrâns, 
diminuarea accelerată a valorilor și semnalul ritmic puternic din 
final (perceput ca anapest datorită pauzei care îl urmează — 


ex.1). 


= SS Ss 
p — f 
Exemplul 1 
Dediu, Simfonia Die Seele, partea l, m. 1 


Un coral (la corni în Fa, m. 19-22, 32-34), un motiv 
melodic ascendent (m. 34-35) si unul descendent (m. 36) se 
constituie în alte personaje sonore. Remarcăm modul în care 
Dediu construiește deja simbioze și alăturări contradictorii. În 
coral, de pildă, prin suprapunerea consecventă a acordurilor 
majore (în răsturnarea |) și minore (în stare directă)! — mi-sol-si 
și mi-sol-do, la-do-mi și la-do-fa etc. —, se creează o contopire 
simbiotică a luminii și umbrei (ex.2). lar juxtapunerea celor două 
motive melodice, ascendent si descendent, are ca rezultat o 
construcţie oximoronică (ex.3). Pe de o parte avem un anabasis 
diatonic, în registrul acut, cu timbru hieratic (celestă și flaut 
piccolo). Katabasis-ul, pe de altă parte, ce apare ca o variere a 
motivului anapestic initial, este cromatic, în registrul grav (corzi 
grave), într-un ambitus de cvartă mărită (interval simbolic), cu o 
simetrie non-retrogradabilă (T-st-st-T). Cele două structuri sunt 
unificate prin pilonii lor melodici (mi și si/si bemol), iar prezenţa 
sunetelor si și si bemol, care reprezintă pentru Dediu un simbol 
al lui Thanatos, nu este întâmplătoare?. 


1 Cu privire la utilizarea acordurilor majore și minore, vezi Dan Dediu, 
„Delincvenţă în muzica nouă după 1970. O privire imunologică asupra 
dispozitivului major-minor”, Muzica, nr.2/2016, București, p. 25-48. 

2 Cu prilejul presustinerii unei teze de doctorat (21.05.2020), Dan 
Dediu a precizat că atribuie sunetului si (sau si bemol) o semnificaţie 
thanatică, considerându-l ca o dezacordare a lui do, pe care îl 
asociază ideii de vitalitate. 


Revista MUZICA Nr. 6 / 2022 
Dediu, Simfonia Die Seele, partea | 
dolciss. 


fig fă oro g: 


dolciss. 


Exemplul 2, m. 32-33 (coral corni) 


Pui a nea cati ee BI 
PEPE pia > 
PP dolciss. pop. ei aie 


FF 


Exemplul 3, m. 34-35 (motiv anabasis), m. 36 (motiv katabasis) 


2. Sentimental Journey 


Partea a doua, Sentimental Journey, este construită tot 
pe baza unor personaje sonore. Unele sunt noi, altele — 
derivate din cele deja prezentate. Două dintre aceste personaje 
contribuie decisiv la crearea unei atmosfere funebre. Primul, 
reiterat obsesiv pe tot parcursul mișcării, sugerează un bocet 
colectiv, prin repetarea unor sunete în poliritmie (m. 1-2, ex.5). 
Al doilea este un /amento ce îmbracă diverse variante, 
repartizate cornului englez sau trompetei cu surdină (solo). 
Motivul anabasis reapare într-o formă similară celei din preludiu 
(m.2-3; 13-14, ex.6), în vreme ce din motivul katabasis este 
păstrat doar finalul, sunetul thanatic si bemol în registrul extrem 
grav, ce devine terifiant, strivitor (m. 14-15, 32-33 etc., ex.7). 

Dediu, Simfonia Die Seele, partea a Il-a 

Exemplul 5 (m. 1-2, timpani, marimba, gran cassa) 


A 


gi SST | 3 = 
5 
PP 
Exemplul 6 (m. 2-3, flaut piccolo) 

2 = 
bz. be 
A Ss 

ba. =; 
SA ffs 
ba. be 

Exemplul 7 (m. 14-15, tromboni, tuba) 


Titlul mişcării este însă determinat de prezenţa unor 


scurte citate sau aluzii muzicale, asociate nostalgic diferitelor 
decade ale vieții prin textul (în germană) „als ich n war” / „când 
aveam n de ani’, care va deveni un fel de refren al acestei 
mișcări, dar mereu în alte ipostaze, creând o arhitectură în 

spirală. Rezultă un carusel al rememorărilor!, al timpurilor 
intretesute, in care afinități muzicale elective se succed 
caleidoscopic, ca într-o rapidă trecere în revistă a vieţii? 
Încărcătura simbolică a fiecăruia dintre aceste citate adaugă un 
plus de pregnanta și expresivitate discursului muzical, 
determinând totodată nenumărate corelaţii. Este vorba, așa 
cum subliniază Valentina Sandu-Dediu, de utilizarea citatului 
„ca formă evidentă de a lucra cu memoria (...); nu e doar o 
formă de intertextualitate (...), e un fel de sinecdocă muzicală 
(condensează într-o apariție muzicală un spaţiu vast), e figura 
muzicală care se detașează net de textura în care este 
integrata”’. 

Primul citat, cantat pe textul ,Cand aveam 20 de ani” 
(ex.8), este iconic prin ambiguitatea si ramificatiile trimiterilor 
sale: incipitul din popularul, veselul și satiricul cântec Frere 
Jacques’, în varianta tragică propusă de Mahler în Simfonia l. 


1 Rememorările (sub forma unor amintiri din copilărie) constituie 
punctul de plecare si în lucrarea Réver, c'est désengrener les temps 
superposes pentru clarinet, violoncel și clavecin (plus pian) de Aurel 
Stroe (1970), în care problema multiplicitatii și subiectivitatii timpului 
este abordata prin suprapunerea a trei muzici autonome, procedeu 
similar celui practicat de Ives in Întrebare fără răspuns / The 
Unanswered Question. 

2 Fenomen raportat de unele persoane aflate în pragul morţii. Vezi 
Bruce Greyson, „Chapter 12: Near-Death Experiences”. In: Etzel 
Cardeña, Steven Jay Lynn, Stanley Krippner (editori). Varieties of 
anomalous experience: examining the scientific evidence (ed. a 2-a). 
Washington, D.C., American Psychological Association, 2014, p. 333- 
367. 

3 Valentina Sandu-Dediu, Alegeri, atitudini, afecte. Despre stil si 
retorică in muzică, Ed. Didactică și Pedagogică, p. 219. Pentru mai 
multe detalii, autoarea trimite la volumul semnat de Beatrice Ramaut- 
Chevassus, Musique et postmodernité, Paris, PUF, 1998, p. 45. 

4V. Olguta Lupu, ,Dizidenta melodiei în creaţia lui Anatol Vieru”, în 
vol. Repere în muzica românească: Anatol Vieru, Cristina Rădulescu- 
Pașcu, Dorel Pașcu-Rădulescu, Ed. Muzicală, București, 2016, p. 44- 
51, respectiv „The Dissidence of Melody in Anatol Vieru's Oeuvre. 
Case Study - The Quotation of Frére Jacques Song’, in Studia 
universitatis Babes-Bolyai, Jun2018, Vol. 63 Issue 1, p. 105-116. 

Este una dintre cele mai cunoscute forme muzicale ale 
oximoronului, un fel de „râsu'-plânsu” pus în sunet. 


SSS 


als ich zwan-zig war als ich zwan-zig war 


Exemplul 8 
Dediu, Simfonia Die Seele, partea a Il-a, m. 18-19 


Cel de-al doilea citat trimite la o scenă din opera La 
Traviata de Verdi, în care sunt suprapuse două viziuni 
contradictorii asupra existenţei. Pe de o parte Violetta, în prim 
plan, își clamează, prin aria „Sempre libera”, independenţa și 
voinţa de a petrece necontenit. Pe de altă parte, în plan secund 
(sugerat și prin plasarea în culise a personajului), Alfredo cântă 
introvertit despre iubirea ca centru al universului, ca sursă de 
agonie și extaz. Din această scenă, Dediu preia doar un 
fragment din intervenţia lui Alfredo (ex.9), pe care il 
incredinteaza insa sopranei (posibil a/ter ego al Violettei), pe 
versurile ,als ich dreissig war’, creand astfel un alt oximoron 
muzical, ce sintetizeaza coliziunea dureroasa dintre emfaza si 
discretie, superficial si esentializat, efemer si peren. 


=a Ss 


ich_— dreis - sig_— war als ich dreis - sig war 


Exemplul 9 
Dediu, Simfonia Die Seele, partea a Il-a, m. 26-29 


Patru reiterari ale bocetului poliritmic, trei reaparitii ale 
thanaticului si bemol în registrul extrem grav si un scurt lamento 
al trompetei solo cu surdină alcătuiesc discursul ce ne conduce 
către cel de-al treilea citat, pe versurile „als ich vierzig war” 
(ex.10). Dediu alege și de această dată un oximoron muzical, 

citând începutul din Balada unui criminal (Die Moritat von 
Mackie Messer) de Kurt Weill’, în care asocierea contradictorie 
dintre melodia veselă, antrenantă, rapidă, pe de o parte, și 
versurile lugubre, pe de altă parte, trimite la ideea de Totentanz 
(Dans macabnu?). 


A 
r a B 


mf. — - A oa ~ 
a: a SS SS SS EP = 


Y 


als ich vier - zig alsich vier - zig alsich vier - zig vier-zig war 


Exemplul 10 
Dediu, Simfonia Die Seele, partea a Il-a, m. 38-42 


Traseul care ne conduce către a patra intervenție a 
sopranei este în sine o pendulare între stări opuse. Lamentoul 
este transferat acum coardelor și devine din ce în ce mai 
dramatic, inclusiv prin reaparitia semnalului anapestic din 
Preludiu (m. 43, 45, 50). Coralul cu trisonuri major-minore din 
Preludiu reapare la corni (m. 53-56, ex.11), precedat de o 
scurtă premonitie a unui al doilea coral (m. 52-53, tromboni si 
tubă). Nu mai puţin de 13 apariţii ale thanaticului si bemol 
(tromboni, tubă, orgă, m. 57-60, 63-64) alternează sau se 
suprapun cu două expuneri la orgă ale noului coral (m. 61-63, 
64-66), alcătuit acum predominant din acorduri majore, ce pare 
a semnifica victoria spiritului în fata mortii (ex.12). 


! Piesa a fost scrisă de Kurt Weill în 1928, pentru musicalul Opera de 
trei parale de Bertolt Brecht. Ulterior, Louis Armstrong o introduce în 
repertoriul său, dar cu versuri adaptate. O preiau apoi alte nume 
celebre, precum Bobby Darin, Ella Fitzgerald. Conotatiile se ramifică, 
reunind timpuri şi contexte diferite, pentru că melodia apare și în The 
Muppet Show — sezonul 3, ca reclamă la McDonald (în anii 80), 
precum și în filmul What Women Want (în scena în care Mel Gibson 
își descoperă noile valenţe). 

2 În lucrarea Latebrae pentru vioară, viola si pian op.79 (1999), Dan 
Dediu dezvoltă această idee în mișcarea finală, intitulată 
Totentânzchen. 

Dediu, Simfonia Die Seele, partea a Il-a 


53 doleiss = i, 


PFS seg a Bboy 
ae ae i | 
FE eri, 
P <S f N (a 


Exemplul 12 (m. 59-63, orgă) 


Mărturisesc că, în ceea ce priveşte a patra intervenție a 
sopranei, pe textul „als ich fünfzig war”, nu am putut identifica 
vreun citat, deși sonoritatea îmi amintea de Mahler. Construcția 
melodică este alcătuită din trei motive distincte: 1) un mers 
descendent în ambitusul unei cvinte perfecte; 2) un motiv 
repetat variat, în care primul element (ritmul punctat) rămâne 
neschimbat, iar al doilea (arpegiul) se deplasează, și în care 
Dediu inserează pendularea minor-major; 3) un motiv a cărui 
reluare este ornamentată (ex.13). Am apelat la ajutorul 
compozitorului, care mi-a precizat faptul că fragmentul nu 
citează ceva anume, dar are două surse de inspiraţie din epoci 
muzicale diferite, subliniind astfel congruente dincolo de timp: 
partea | din Simfonia a VI-a Tragica de Gustav Mahler și partea 
a ll-a din Simfonia a XV-a de Dmitri Șostakovici. 

po 

i Si = F 
Givers JE i iBA ee AA sete i 
als ich fünf-zig war als ich fiinfzigwar als ich fiinf-zigwar alsich 

mp 7 

ie | | z = N = 

6 pă pin rea dot 

fünf - zig war als ich fünf - zig_ war finf-zig war 


Exemplul 13 
Dediu, Simfonia Die Seele, partea a Il-a, m. 67-73 


Filiatiile sunt situate mai curând la nivelul tehnicilor 
componistice si al simbolurilor muzicale decât al textului 
muzical propriu-zis”. De pildă, tema | din partea | a Simfoniei a 
VI-a de Mahler cuprinde atât mersul descendent de cvintă, cat 
și funebrul ritm punctat, asociat ideii de a combina un element 
reiterat cu unul în evoluţie (ex.14). Ideea de reluare 
ornamentată este prezentă și în modul în care vocile se imită, 
în tema a Il-a din partea | a simfoniei mahleriene (ex.15). La 
Șostakovici (în partea a Il-a a Simfoniei a XV-a) apare aceeași 
sugestie a marșului funebru, relationata cu asocierea stabil- 


1 A se vedea modul în care, similar, Tiberiu Olah este preocupat de 
evidenţierea unor congruente între muzici aparținând unor epoci si 
stiluri diferite, în lucrări precum Simfonia a Ill-a, Simfonia a IV-a 
Giocosa (!?), Obelisc pentru Wolfgang Amadeus. Vezi Olguta Lupu, 
„Symphony no.3 by Tiberiu Olah — Analysis and reinterpretation of a 
Beethovenian work”, in Forum Rumänien: Rumänische Musik, ed. 
Thede Kahl si Larisa Schippel, Editura Frank und Timme, Berlin 2016, 
p. 343-353; „The Quotation in Tiberiu Olah’s Sinfonia Giocosa (!?)”, în 
Studia Universitatis Babes Bolyai Musica, nr.1/2016, p. 265-282, 
respectiv „Citatul in Sinfonia giocosa (!?) de Tiberiu Olah”, în Direcţii si 
tendinte in muzica românească şi universală după 1990, Ed. UNMB, 
2015, p. 65-79; „Arhitectură și percepţie în Obelisc pentru Wolfgang 
Amadeus de Tiberiu Olah. Jurnalul unei întâlniri”, în Generaţia de aur 
a avangardei muzicale românești, ed. Antigona Rădulescu, Editura 
UNMB, București, 2021, p. 55-70. 

dinamic; este de remarcat că trompetele sunt precedate de un 
si grav, în octavă la tromboni și tubă (ex.16). 


d pere pei ri 


Exemplul 14 
Mahler, Simfonia a VI-a, partea |, reper 1 [+2] 


Exemplul 15 
Mahler, Simfonia a VI-a, partea |, reper 8 [-1] 


Exemplul 16 
Șostakovici, Simfonia a XV-a, partea a l-a, 
reper 74 (tromboni, tubă, trompete), reper 80 (timpani) 


ltinerariul devine din nou tumultuos, dramatic, marcat de 
obsesivul bocet poliritmic (m. 80-82, 89) și de scurte Jamentouri 
(fagot, trombon, tubă, m. 83-88). Următorul citat (m. 90-93), din 
Requiem-ul de Mozart (Kyrie eleison), este precedat de 
reluarea motivului ascensio (ex.17), transpus de data aceasta 
pe sunetul do, ceea ce, în viziunea lui Dediu, semnifică o 
reacordare, o reechilibrare, posibil relationata în acest caz cu 
invocarea divinității. 


a ui 


5 

f 7 s 
: be z 
FEE 
als ich sech-zig war as ih seh - Ap 
Exemplul 17 


Dediu, Simfonia Die Seele, partea a |l-a, 
m. 89 (harpă și flauti), m. 90-92 (soprană) 


Două reiterari ale bocetului poliritmic (m. 93, 99-100) 
încadrează un moment extrem de tensionat, în care cel de-al 
doilea coral, cu acorduri predominant majore (m. 94-98), este 
suprapus atât cu thanaticul si strivitorul si bemol grav (m. 96- 
98), cât și cu o variantă surprinzătoare, ascendentă, a temei 
katabasis (m. 94-98, ex.18), generând astfel noi juxtapuneri 
oximoronice. 


sav 


bo ko 


Exemplul 18 
Dediu, Simfonia Die Seele, partea a Il-a, m. 94-98 
(orgă, tromboni, tubă, pian, harpă) 


Ultimul (posibil) citat este de asemenea neașteptat. Pe 
textul „jetzt bin ich gespannt” / „acum sunt curios”, irumpe o 
succesiune de cvarte perfecte ascendente (ex.19), prin care 
Dediu trimite atât la Simfonia de cameră op. 9 de Arnold 
Schonberg (ex.20) (și/sau, prin extensie, la mersul în cvinte 
perfecte din Concertul pentru vioară de Alban Berg), cât și la 

acordajul contrabasului sau chitarei bas (mi-la-re-so), iar prin 
aceasta — la posibile conexiuni cu un alt univers, aparent 
incongruent (muzica pop, jazzul). 


| ees 2 = IESIRE 
mf >>e 2 e 
= ° 2 
<-> 
Exemplul 19 
Dediu, Simfonia Die Seele, partea a Il-a, m. 100-103 
M Pi 
= = e & bee ie 
Sai 
Exemplul 20 


Schânberg, Simfonia de cameră op. 9, m. 4-6 


După o expunere dramatică a unui scurt coral alcătuit 
din acorduri minore, căruia i se suprapune, în bas, motivul 
katabasis prezentat ascendent (m. 104-108), secţiunea se 
încheie abrupt, prin câteva semnale anapestice, ce devin 
incipitul secțiunii următoare (/ntermezzo). 


3. Intermezzo 


Partea a Ill-a, Intermezzo, este o muzică foarte 
dramatică, în care ne reîntâlnim cu anumite personaje din 
mișcările anterioare (ritmul anapestic — m. 1, 6, 13; mersul 
cromatic, fie ascendent și plasat în registrul acut — m. 20-22, fie 
descendent — m.30; semnalul poliritmic — m. 23-24). În centrul 
discursului se află însă coralul cu acorduri predominant majore 
care, în diferite ipostaze, succede unor secţiuni tragice sau 
terifiante,  contrabalansându-le în diferite moduri: prin 
luminozitate si un coplesitor sentiment de împlinire (m. 27-28 — 
orga si alămuri, ex.21), printr-o delicateţe serafică, intretesuta 
eterofonic (m. 35-37, violine, ex.22), sau printr-o retragere 

îngândurată, esentializata în unison (m. 46-47, corzi grave si 
suflători, ex.23). 


Dediu, Simfonia Die Seele, partea a Ill-a 
= z => 4| 
Gre EEE 


yrf 


YW! 
ewa 
BA 
Heei 
wo 
6861 


a = pe fit pop = 
Pepi 
4 2 a f : A 


s EE 


Exemplul 23, m. 46-47 

Câteva pauze generale (m. 29, 45) suspendă discursul, 
augmentând tensiunea. Către finalul mișcării, un nou motiv, 
asemenea unui profund suspin (ex.24), aminteşte de motivul 
funebru din partea | (Trauermarsch) a Simfoniei a V-a de 
Mahler (ex.25). Mișcarea se încheie cu același ritm la toba 
mică, prevestind parcă o condamnare la moarte. 


SSS SS SS 
Ppp == ft mf te e 
Exemplul 24 


Dediu, Simfonia Die Seele, partea a Ill-a, 
m. 52-53 (corzi grave), m. 54 (orgă) 


pa De ap 


f = = 


Exemplul 25 
Mahler, Simfonia a V-a, partea | (Trauermarsch), 
m. 24-27, corni in Fa 


4. Die Seele (Sufletul) 


Partea a IV-a, Die Seele (Sufletul), al cărei titlu dă numele 
întregii lucrări, utilizează versurile poemului omonim de Ernst 
Jandl’. Similar modului în care Dediu interconectează mişcările 
anterioare (a Il-a si a Ill-a), mișcarea debutează cu același 
motiv suspin cu care se încheie partea precedentă (ex.26). 


Con sord 


Exemplul 26 
Dediu, Simfonia Die Seele, partea a IV-a, m.1-2 (trompetă) 


1 Ernst Jandl (1925-2000), poet austriac, influenţat de estetica Dada, 
autor al unei lirici experimentale care explorează îndeosebi 
conexiunile dintre poezie si muzică (poeme sonore / Sprechgedichte). 

Între aceste suspine (m. 1-3, 6-9, 14-15) și cele câteva 
reveniri ale ritmului anapestic (m. 17, 21, 24), se înfiripă treptat 
profilul melodic folosit în partea a Il-a pe versurile „als ich fünfzig 
war”. Procesul este asemenea reconstituirii din cioburi a unei 
amintiri: mai întâi cu motivele 1 și 3 (m. 9-13, orgă, ex.27), apoi 
cu motivele 2 și 3 (m. 15-18 tuba — ex.28, m. 18-19 fagoti — 
ex.29). 


Dediu, Simfonia Die Seele, partea a IV-a 


Fre 1: THI Pit fie : 


Pee prepa te eg or 


Exemplul 27, m. 9-13 (orga) 


că 


Exemplul 28, m. 15-18 (tuba) 


Da a e E A m e a e ee ES 
Exemplul 29, m. 18-19 (fagoti) 


. + t -- +e 7 

T 
mit der ei-nen hand der kna-be zeigt nach o - ben mit der an-de - ren auf den fri-schen grab - hi-gel 


Exemplul 30, m. 27-32 


Versurile asupra cărora s-a oprit Dediu (ex.30) contin 
acele alăturări aparent paradoxale, incongruente, pe care le 
cultivă compozitorul, apropiindu-se din nou, dintr-o perspectivă 
poetică de data aceasta, de tragicul dans al morţii: tinerețe- 
bătrânețe, sus-jos, ras-moarte („mit der einen hand / der knabe 
zeigt / nach oben / mit der anderen / auf den frischen / 

grabhugel / und lacht / wenn der grossvater / da unten ist / wie 
soll er dann / da oben sein?”’). 

Aceasta dualitate dureroasa este transpusa muzical in 
diferite registre expresive. De pilda, in m. 35-43 (si ulterior, in 
m. 82-92), prin alternanta unor acorduri majore sau minore 
insotite de susurul delicat al orgii (sau al flautului piccolo), 
atmosfera devine transparentă, luminoasă, imponderabila parca 
(ex.31). 


= —— a ===) FER 


Ppp SS —— ~~ g 


a 


Piper a See 


Exemplul 31 
Dediu, Simfonia Die Seele, partea a IV-a, m. 35-41 
(acorduri marimba și lemne, melisme la orgă) 


Alteori, suprapunerile accentuează contradicţiile. De 
exemplu, în măsurile 52-53, varianta inițială a coralului (în care 
fiecare acord conţine un trison minor si unul major), imagine a 
unităţii contrariilor, este suprapusă cu ritmul funebru (peon 4) 
folosit de Mahler în aceeași parte | a Simfoniei a V-a (ex.32)’. 
lar în măsurile 92-96, coralul al doilea, alcătuit de această dată 
integral din acorduri majore, este expus la orgă simultan cu 
reiterarea brutală, terifiantă, a thanaticului sunet si bemol în 
grav (la suflatori și corzi grave, ex.33). 


1 with one hand / the boy points / upwards / with the other / at the 
fresh / burial mound / and laughs / if the grandfather / is down there / 
how can he be / up there?”; „cu o mana / băiatul arată / în sus / cu 
cealaltă / spre mormântul / proaspăt / și râde / dacă bunicul / e acolo 
jos / cum să fie / acolo sus?” 

2 În Simfonia Die Seele, trimiterile la categoria funebrului abundă, prin 
reiterări ale ritmului peon 4 (m. 41-53 etc.), ale motivului suspin 
(m. 40-41, 43 etc.) sau ale bocetului poliritmic (m. 69-71). 

Dediu, Simfonia Die Seele, partea a IV-a 


= Sa 


= S54 


dolciss, 


Ss 


mf 


Exemplul 32, m. 52-53, coral (corni in Fa), 
ritm peon 4 (clarineti si percutie) 

Exemplul 33, m. 92-96, coral orgă; 
thanaticul si bemol la suflători și corzi grave 


Mişcarea se încheie cu reafirmarea, într-o explozie de 
lumină incandescentă, a coralului cu acorduri majore (Luminoso 
ieratico, m. 97-98), retezată printr-o bruscă pauză generală 
(m. 99). 

5. Spini 


Partea a V-a, intitulată Spini, constituie un opus de sine- 
stătător (op. 153), finalizat cu un an mai devreme (2014) decât 
Simfonia. Intuitia existenței unei simbolistici extramuzicale este 
confirmată chiar de compozitor care, în prezentarea lucrării, se 
referă la prezența unor ,gestualitati unghiulare și disonante 
pătrunzătoare, asemenea spinilor din coroana lui lisus”?. Prin 
urmare, cred că nu gresim dacă interpretăm această mișcare 
ca un Drum al Crucii, al supliciului, al morţii, dar si al resurectiei. 
Apariţia, chiar în debutul mișcării, a profilului melodic al 
coralului, suprapus la interval de secundă, devine o presimtire a 
durerii, a suferinţei, a singurătăţii (ex.34). 


Exemplul 34 
Dediu, Simfonia Die Seele, partea a V-a, m. 5-6 (cl. Si bemol) 


Spre deosebire de mișcările anterioare, aici avem mai 
puține repere, iar acest aspect face parte din strategia 
componistică. În ansamblu, suntem coplesiti de invazia de 
sunete rapide, în formule cu contururi colturoase, cu schimbări 
frecvente de registre, în care predomină intensitatile strivitoare. 
Un turbion al suferinței, în care elementele de detaliu, 
recognoscibile, tind a fi dizolvate într-o magma informa. Si 
totuşi, suferința devastatoare este sublimată prin recompunerea 
graduală, în etape, ca o imagine din ce în ce mai bine focalizată 
și mai persistentă, a coralului cu acorduri predominant majore, 
în scurte secţiuni ce alternează cu suprafețe extrem de 


1 Dan Dediu, prezentare lucrare (manuscris). 

dramatice, de contorsionate. Profilul melodic al coralului apare 
în unison la corzi și lemne (m. 109-112, ex.35), suprapus cu 
alte elemente, dar este întrerupt de reluarea supliciului 
(m. 121). Apoi, chiar din climaxul durerii, răsare din nou 
(Luminoso ieratico, m. 133, reluat pe fundamentala re în 
m. 141, ex.36), reiterând explozia de lumină orbitoare de la 
sfârșitul mișcării anterioare (Luminoso ieratico). 


Dediu, Simfonia Die Seele, partea a V-a 

Exemplul 35, m. 109-111 
be p 
t A H r - 
E i | á r 
== | 
îi G k : T 3 te: 
y E y 
4 E aan li bati ti datat 3 IEE SS 
4 : * s 
pi ff | 
D ana. is aaa 
ay i % r E: s 4 


Exemplul 36, m. 141-42 (corni în Fa și trompete în Do)’ 


Ultima şi cea mai clară apariție (Luminoso ieratico, 
m. 154-158), având ca fundamentală sunetul do (simbol al 
reacordării, al vieții, al transcenderii), expune motivul de 3 ori, 
însă a treia expunere este brusc frântă printr-o prăbușire în abis 
(Atroce, m. 160), zugrăvită muzical prin hipertrofia motivului 
descensio — căderi repetate, mai întâi din acut în grav, cu 
întreaga orchestră, apoi prin debris-uri ale aceluiași gest, în 


1 Primele două acorduri combină majorul cu minorul (major cu 
septimă mare). 

solo-uri instrumentale ce ipostaziază diferit același katabasis. 
Ultimul mesager al dezintegrării este contrafagotul (m. 182- 
185), al cărui monolog se încheie (cum altfel?) pe sunetele si si 
si bemol (ex.37). Îi urmează trei lovituri extrem de brutale, 
strivitoare, în tutti (m. 185-187, ex.38). Si totuși, din inclestarea 
dintre celest și thanatic, sufletul reușește să se desprindă, să se 
înalțe, asistat de prezenţe angelice (flajeolete ale coardelor, 
m. 188-195), ca o blândă, aproape insesizabilă adiere (quasi 
soffio „in excelsis”, harpă, m. 195). 


Dediu, Simfonia Die Seele, partea a V-a 


mf — f a = bg: 


Exemplul 37, m. 179-185 


(rim-shot with metal hammer, 
then stop the resonance) 

Exemplul 38, m. 185-87 (t-tam si gr. cassa) 


quasi soffio “in excelsis” 


Exemplul 39, m. 195 (harpa) 

6. Chor der Engel 


Ultima mișcare, Chor der Engel (Corul îngerilor), este o 
muzică ce alină, consolează, mângâie. Textul ales de Dediu este 
metafizicul Cor Mistic din finalul părţii a doua a dramei Faust de 
Goethe”, o piatră unghiulară a lucrării, în care poetul vorbește 
despre aparenţă și esenţă, iluzie și realitate, efemeritate și 
eternitate, finitudine și necuprins. Prin această alegere, Dediu 
creează multiple corelaţii (ex.40-44), în primul rând cu acele 
lucrări muzicale care au utilizat același fragment din opera 
marelui clasic german: Simfonia Faust de Liszt, Scenele din 
Faust de Goethe de Schumann (ultima scenă, nr. 7), Simfonia a 
VIII-a de Mahler. lar analiza relevă câteva conexiuni subtile la 
nivelul textului muzical, care confirmă intentionalitatea gestului. 


= — II S 


les Ver - gäng - li- che Ist nur ein Gleich - nis 


Exemplul 40 
Mahler, Simfonia a VIII-a, finalul (Chorus Mysticus), m. 1-4 


be be z pg 
oe Pe pi HE Pipe a 
ii Al - les Ver-gäng - li- che Ist____ nur ein Gleich - nis 
Exemplul 41 
Dediu, Simfonia Die Seele, partea a Vl-a, m. 7-10 


1 „Alles Vergängliche Ist nur ein Gleichnis;/Das Unzulängliche,/Hier 
wird's Ereignis;/Das Unbeschreibliche,/Hier ist's getan;/Das Ewig- 
Weibliche/Zieht uns hinan.” („What is transitory is but a parable; what 
is unattainable here on earth, Here above it actually happens, The 
ineffable, Here is put into action, The Eternal Feminine pulls us 
upward.” Goethe, Faust, trad. Gabriel R. Ricci, în Gabriel Ricci, 
„Goethe’s Faust: Poetry and Philosophy at the Crossroads”, în 
Humanitas, Volume XX, Nos. 1 and 2, 2007, p. 152-174; „Tot ce-i 
vremelnic / E numai simbol. / Inaccesibilul / Faptă devine-n ocol. / 
Inefabil deplinul / Izbinda-i aci. / Etern-femininul / Ne-nalta-n tării.” 
trad. Lucian Blaga, Editura de Stat pentru Literatura si Arta, Bucuresti, 
1955, p. 543). 

SSS SS 


- les Ver- ging - li-che ist nur ein Gleich - nis 
Exemplul 42 
Schumann, Scenele din Faust de Goethe, Chorus mysticus 
(nr. 7), m. 1-2 

Das Un - zu - läng - li-che Hier wird's E - reig - nis 


Exemplul 43 
Mahler, Simfonia a VIII-a, finalul (Chorus Mysticus), m. 5-9 


k 

Das Un-zu - läng - li-che Hier wird's E - reig - nis 


Exemplul 44 
Dediu, Simfonia Die Seele, partea a VI-a, m. 12-16 


Genealogia devine mai clară în special în ultimele trei 
măsuri ale fragmentelor exemplificate mai sus, măsurile 14-16 
(Dediu, v. ex.44) reprezentând o citire în oglindă a măsurilor 7-9 
din Mahler (v. ex.43). 


Mahler: 2M 2m 3M 2m 
Ie s lho me) => 
ry) 
Dediu: 2M 2M 3M 2m 
= á vo = bo 
Exemplul 45 


Schema intervalica 
În ultimele măsuri ale Simfoniei lui Dediu, armoniile 
celeste care se pierd în zare conturează imaginea eternității, a 
necuprinsului (ex.46). 

Exemplul 46 


Dediu, Simfonia Die Seele, partea a VI-a, m. 12-16 
(celestă, violine, lemne, harpă, glockenspiel) 


KKK 


Prin construirea unor punti intre timpuri diferite, in baza 
altei logici decât cea diacrona, Dediu trasează traiectorii 
imprevizibile, marcate de o intertextualitate multiplu stratificată, 
și se apropie de ceea ce fizicianul David Bohm numea ordine 
implicită (înfășurată) și explicită (desfășurată)'. Totodată, 
opoziții precum fragil și nimicitor, ludic și dramatic, tragic și 


1 „In the enfolded [or implicate] order, space and time are no longer 
the dominant factors determining the relationships of dependence or 
independence of different elements. Rather, an entirely different sort 
of basic connection of elements is possible, from which our ordinary 
notions of space and time, along with those of separately existent 
material particles, are abstracted as forms derived from the deeper 
order. These ordinary notions in fact appear in what is called the 
"explicate" or "unfolded" order, which is a special and distinguished 
form contained within the general totality of all the implicate orders.” 
[În ordinea înfășurată [sau implicită], spațiul si timpul nu mai sunt 
factorii dominanti care determină relaţiile de dependenţă sau de 
independenţă ale diferitelor elemente. Mai degrabă, este posibil un tip 
complet diferit de conexiune fundamentală a elementelor, în care 
noțiunile noastre obişnuite de spaţiu si timp, împreună cu cele de 
particule materiale existente separat, sunt abstractizate ca forme 
derivate din ordinea mai profundă. Aceste noţiuni obișnuite apar, de 
fapt, în ceea ce se numește ordinea ,explicita" sau ,desfasurata", care 
este o formă specială și distinctă conținută în cadrul totalitatii generale 
a tuturor ordinilor implicate.”] (David Bohm, Wholeness and the 
Implicate Order, London, Routledge, 1980, p. XV). 

sublim’ intră permanent în coliziune și creează contraste de 
proporţii. Dar, în acelaşi timp, Dediu alcătuiește structuri 
oximoronice, în care conjugă palpabilul și impalpabilul, clipa și 
vesnicia, abisul thanatic si lumina cea fara de sfârşit. Aceste 
structuri, ce pot fi considerate drept forme ale tertului inclus sau 
ipostaze ale principiului coincidentia oppositorum’, sunt 
particularizate prin modul în care Dediu reușește nu doar să 
unifice contrariile, ci și să păstreze tensiunea, freamatul interior 
al dualitatilor pe care le integrează, generând acel paradox care 
uimește și impresionează deopotrivă. 

În concluzie, structurile  oximoronice şi timpurile 
intretesute sunt două din strategiile componistice prin care 
Dediu creează o muzică tulburătoare, pe alocuri chiar 
răvășitoare, in care tensiunea, problematizarea, dramatismul si 
tragismul constituie stratul germinativ din care irump, la 
răstimpuri, angelicul și sublimul. 


1 Emily Brady, autoarea volumului The Sublime in Modern Philosophy: 
Aesthetics, Ethics, and Nature (Cambridge University Press, 2013), 
dedică un întreg capitol studierii relaţiei dintre tragic și sublim 
(„Tragedy and the Sublime’, p. 148-165), evidențiind interrelationarea 
acestora. „Through an analysis and comparison of the ‘paradox of 
tragedy’ and the ‘paradox of the sublime,’ | show how each can 
illuminate the other and pave the way to resolving both. | follow the 
approach that, in fact, these paradoxes can be explained away if we 
recognize the complexity and value of more negative forms of 
aesthetic experience, through the exercise of ‘negative emotions’ and 
their edifying effects.” [„Printr-o analiză si o comparaţie a "paradoxului 
tragediei" si a "paradoxului sublimului", arăt cum fiecare dintre ele îl 
poate ilumina pe celălalt si deschide calea spre rezolvarea ambelor. 
Urmez abordarea conform căreia, de fapt, aceste paradoxuri pot fi 
explicate dacă recunoaștem complexitatea şi valoarea formelor 
negative ale experienţei estetice, prin exercitarea "emoţiilor negative" 
și a efectelor lor edificatoare.”] (Emily Brady, secţiunea „From the 
authors perspective’, American Society for Aesthetics, 
https://aesthetics-online.org/page/Brady, accesat in 27.04.2022). 

2 Principiu care definește creatia lui Ștefan Niculescu, mentorul său în 
compoziție. 

SUMMARY 
Olguta Lupu 


Oxymoronic structures and intertwined times 
in Dan Dediu's Die Seele Symphony 


In Dan Dediu's entire oeuvre, the Symphony Die Seele for 
soprano, organ and orchestra op. 160 on verses by Ernst Jandl 
and Johann Wolfgang von Goethe is an emblematic work, 
masterfully illustrating some defining features of his style, such 
as the preference for contradictory associations, often brought 
together in an oxymoronic form; the construction of striking 
sound characters; the creation of a complex network of musical 
(quotations or allusions) and extra-musical (narratives, images, 
various associations) correlations, in which different times and 
spaces are interwoven and in which each listener finds himself, 
with his own subjective history. The exploration of these 
characteristics, which contribute significantly to the poignancy 
and expressive force specific to his music, is the subject of this 
study. 

